ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670048846

ขอให้แก้ไขปัญหาการตั้งโต๊ะเก้าอี้กีดขวางบนบาทวิถี บริเวณร้านอาหารชื่อ...ริมถนนซอยนาคนิวาส 39 แขวงลาดพร้าว เขตลาดพร้าว กรุงเทพมหานคร เนื่องจากผู้ร้องแจ้งว่ามีร้านอาหารฯ ทำการประกอบกิจการเกี่ยวกับการจำหน่ายอาหาร ซึ่งร้านอาหารดังกล่าวจะมีการตั้งโต๊ะเก้าอี้กีดขวางทางเดินบนบาทวิถี ซึ่งผู้ร้องแจ้งว่าร้านดังกล่าวจะเปิดให้บริการตั้งแต่เวลา 12.00 น. แต่จะนำเอาโต๊ะเก้าอี้ประมาณ 3-4 โต๊ะมาตั้งที่หน้าร้านดังกล่าวในช่วงระยะเวลาประมาณ 19.00 น. เป็นต้นไป ซึ่งทำให้ผู้ร้องหรือประชาชนที่ต้องสัญจรผ่านบริเวณดังกล่าว เพื่อที่จะเดินไปยังตลาดในพื้นที่ต้องลงมาเดินที่พื้นผิวถนน เพราะว่าตรงบนบาทวิถีมีโต๊ะเก้าอี้และลูกค้าร้านดังกล่าวนั่งอยู่ ส่งผลทำให้ผู้ร้องและประชาชนในพื้นที่ดังกล่าวไม่ได้รับความสะดวกในการสัญจรเป็นอย่างมาก ประกอบกับผู้ร้องแจ้งว่าถ้าเกิดร้านดังกล่าวจะตั้งโต๊ะเก้าอี้บนบาทวิถีนั้นให้มาตั้งในช่วงเวลาประมาณ 20.00 น. เป็นต้นไปแทน เพราะช่วงเวลาดังกล่าวไม่ค่อยมีประชาชนในพื้นที่ดังกล่าวเดินสัญจรไปยังตลาดบริเวณดังกล่าวแล้ว จึงประสงค์ให้ทางหน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata